Punta Križa

**Punta Križa** je naselje na otoku Cresu, ali i naziv najjužnijeg dijela tog otoka na kojem je, uz selo Punta Križa, još petnaestak zaseoka.

## Smještaj
Selo Punta Križa nalazi se na jugu otoka Cresa, nedaleko njegove najjužnije točke. Predio Punta Križa obuhvaća **oko 15&nbsp;km<sup>2</sup> najjužnijeg dijela otoka Cresa**, južno od Osora, točnije od vrha *Vela straža* ( 154 mnm ).

Administrativno čitavo područje, iako na Cresu, pripada gradu Mali Lošinj.

Zapadno od Punta Križe je otok Lošinj preko 5&nbsp;km širokog Lošinjskog kanala. S južne strane su brojne plićine koje se skupno nazivaju Plitvac Palacol te otočići Oruda i Palacol. Na istoku je zaljev Kvarnerić i otočić Trstenik udaljen od Punta Križe oko 6&nbsp;km, na najbližoj točki malo preko 4&nbsp;km. Preko Kvarnerića dalje na istoku je Pag, a na sjeveroistoku Rab. Sjeverno je Punta Križi najbliže susjedno naselje Osor.

## Naziv
Naziv dolazi od pojma *raskršće*, *raskrižje* budući da se selo nalazi na raskrižju puteva koji povezuju nekada primarno pastirske zeseoke.

## Geografija
Punta Križa je nizak, valoviti predio s tri strane omeđen morem. Od vrhova se ističu *Maslovnik*, tek 80 mnm, *Ciprijan* 74 mnm te najviši vrh *Vela Straža* na prijelaznom području prema susjednom Osoru.
## Dupini

Image:Dobri dupin 14.VII.2009. Cres-Lošinj. 1.jpg|Dobri dupin 14. srpnja 2009. Cres-Lošinj. 1.
Image:Dobri dupin 14.VII.2009. Cres-Lošinj. 2.jpg|Dobri dupin 14. srpnja 2009. Cres-Lošinj. 2


Obale su izrazito razvedene naročito na jugoistoku gdje mnoštvo uskih, a duboko u Cres uvučenih uvala tvori velik broj malih poluotoka zbog čega je obalna linija s obzirom na površinu kopna vrlo velika. Zapravo, ovdje je jedna od **najrazvedenijih obala na Jadranu** i svakako najrazvedenija na Cresu.

Neke od većih uvala su: *Majiška*, *Kaldonta*, *Martinšćica*, *Galbočica* na zapadnoj strani, *Veli žal*, *Jadrišćica*, *Baldarin*, *Meli* na južnoj, *Vlaška*, *Veli Zakijac*, *Kolorat*, *Majička*, *Ul*, *Vrč*, *Vela Javorna*, *Toverašćica* na istočnoj strani. Najveće među njima su Jadrišćica duga 2&nbsp;km, a široka od 100 do 400 metara i na čijoj istočnoj obali je zaseok *Pogana*, Majička te Ul na čijem kraju je i istoimeni zaseok sa svega tri-četiri kuće.

## Stanovništvo
Prema posljednjem popisu stanovništva iz 2001. g. na Punta Križi je živio **61 stanovnik**. Od toga je u samom selu Punta Križa živjelo oko 50, a u okolnim zaseocima preostalih 10-ak stanovnika.

### Zaseoci Punta Križe
U okolici sela Punta Križe još je **16 zaseoka**, to su: *Grmosaj* i *Matalda* udaljeni oko 6&nbsp;km od Punta Križe na sjever, a nalaze se na prijelaznom području prema Osoru, *Drakovac*, *Peknji*, *Ograde* i *Smrečje* zapadno od Punta Križe od koje su prosječno udaljeni oko 3,5&nbsp;km, *Peski*, *Fontana*, *Sveti Andrija*, *Veli Mikložan*, *Pogana* i *Luzare* na jugu, *Murtovnik* i *Sveti Anton* na istočnom dijelu Punta Križe te *Perhavac* i *Ul* u neposrednoj blizini sela Punta Križa. Većina tih zaseoka su zapravo izumrla i u njma nema stalnih stanovnika, ali su kuće uglavnom obnovljene pa su ti zaseoci privremeno nastanjeni tijekom ljetnih mjeseci. Osim ljudi koji su iz tih zaseoka podrijetlom, vlasnici obnovljenih kuća su i strani državljani. Nekada su to bili pastirski zaseoci, a danas služe prvenstveno za odmor.

### Kretanje broja stanovnika
Punta Križa bilježe porast stanovništva u drugoj polovini 19. st. Prema prvom službenom popisu stanovnika iz 1857. g. u tom je kraju živjelo 154 stanovnika, a 1890. g. 232. Već u prvoj polovini 20. st. dolazi do stagnacije pa je 1948. g popisano samo 6 stanovnika više nego spomenute 1890. g. Prema tom popisu iz 1948. g. kada je popisano 238 žitelja, ujedno je popisan i najveći broj stanovnika u povijesti Punta Križe. Od tada slijedi *razdoblje depopulacije koje traje i danas*. Najveći pad broja stanovnika bio je 1960-ih godina, gotovo za 50 %. Prema popisu iz 1991. g. Punta Križa imala je 81 stanovnika.

Unatoč dugom razdoblju emigracija i negativnog prirodnog priraštaja, u posljednjih 20-etak godina dolazi do prestanka iseljavanja pa čak i povratka nekih Puntakrižana u rodni kraj. Glavni razlog tome je pojava turizma.

## Gospodarstvo
Punta Križa je bio tradicionalno ovčarski kraj. Međutim, danas je ovčarstvo uglavnom tek dopunski izvor prihoda stanovništva koje se uglavnom bavi turizmom točnije iznajmljivanjem soba i apartmana. Turističku ponudu dopunjuje poznati auto-kamp *Baldarin* u istoimenoj uvali na jugu Punta Križe. To je dijelom naturistički, a dijelom konvencionalni kamp. Između zaseoka *Pogana* i *Sveti Andrija* nekada je postojao mali kamp *Punta Križa*,međutim u današnje vrijeme postoji samo već spomenuti auto-camp "Baldarin" koji ide u korak s vremenom zahvaljujući stručnom vodstvu te svojim gostima nudi mnoge pogodnosti kao i sam užitak u jednom od najljepših i najprirodnih kampova na Jadranu.

S obzirom na bogatstvo životinjskog svijeta, razvijen je i lovni turizam.

U uvali *Kaldonta* na zapadnoj strani Punta Križe je uzgajalište riba.

U selu Punta Križa se nalazi ugostiteljski objekt buffet "Tina" koji radi tokom cijele godine i koji vodi lokalna obitelj.Dok drugi mještani imaju ponudu apartmana i soba koje su također dostupne tokom cijele godine.
Dalje,u naselju Draga koja je smještena uz samo more nalaze se apartmani sa pogledom na more kao i privatne male vikendice.
Naselje i uvala Pogana uz ponudu apartmana sadrži i jedan ugostiteljski objekt,gostionicu "Pogana" koja je isto pod vodstvom lokalne obitelji.

U mjesto Punta Križa je električna energija stigla 1970. g., dok je u ostala naselja kao što su Pogana,Draga i sam auto-camp električna energija stigla 1981.g.,asfaltirana cesta tek 1974. g. ( do tada se do tog dijela otoka dolazilo ili pješke ili brodicom ), a fiksna telefonija tek 1994. g.U međuvremenu su prve cijevi vodovoda od povijesnog mjesta Osor prema Punta Križi zamjenjena tako da cijelo područje Punta Križe ima vodovod tokom cijele godine.

## Biljni i životinjski svijet
U moru oko južnog dijela Cresa i otoka Lošinja obitava jedna od najvećih kolonija dupina u Jadranu, oko 150 jedinki. Osim toga more je bogato i ribljim vrstama, naročito oko sika južno od Punta Križe.

Vizure Punta Križe su tipično mediteranske s gustim šumama hrasta crnike i primorskog bora te zelenim livadama nekad intenzivno korištenima za ispašu ovaca.

Bujna vegetacija pogodovala je razvoju i brojnosti divljači. Najčešći primjerci su fazani, zečevi, divlje patke, ali i jeleni lopatari.

## Znamenitosti
*Crkva svetog Antuna iz 15. st.
*Na seoskom groblju je romanička crkva svetog Andrije nastala na temeljima još starijeg sakralnog objekta.
*Podno vrhova *Ciprijan* i *Vela straža*, na osamljenim mjestima, su još dvije kapele.
*24. lipnja slavi se dan svetog Ivana, zaštitnika mjesta.

## Izvori
*Službene stranice Turističke zajednice Mali Lošinj o Punta Križi + fotogalerija 
*Državni zavod za statistiku
*Nešto malo o biljnom i životinjskom svijetu 

## Vanjske veze
*Službene stranice Turističke zajednice Mali Lošinj o Punta Križi + fotogalerija 
*Stranica kampa Baldarin